પોલીસ હેડ ક્વાર્ટરમાં આજે સેક્ટર-૧ના જે.સી.પી. ડો.કે.એલ.એન.રાવ, સેક્ટર-૨ના જે.સી.પી. અશોકકુમાર યાવદ અને ક્રાઇમ બ્રાન્ચના સંયુક્તો પોલીસ કમિશનર જે.કે ભટ્ટે સંયુક્ત પ્રેસ કોન્ફરન્સ કરી હતી. જેમાં જણાવ્યું હતુ કે, શહેર પોલીસે છેલ્લા બે મહિનામાં દેશી-વિદેશી દારૂના ૬૩ ક્વોલીટી કેસ કર્યા છે. જેમાં કુલ ૧.૨૩ કરોડથી વધુનો દારૂ પકડ્યો છે. જ્યારે ચાલુ વર્ષના જુન મહિના સુધીમાં ૮૦૩૩ કેસ નોંધી પોલીસે ૨.૫૨ કરોડથી વધુનો દારૂ કબજે કર્યો હતો. પોલીસે દારૂ સહિતની પ્રવૃતિમાં સંડોવાયેલા ૫૪૦ અસામાજીક તત્વોની પાસા હેઠળ ધરપકડ કરી છે. જ્યારે ૯૫ લોકોને તડીપાર કરવામાં આવ્યાં હતા. .